**HEA EESKUJU**

**GETTER KÕIV**

Antsla Gümnaasium

Getter on üliaktiivne noor neiu, kelle õlgadel on koolis Liikuma kutsuva kooli mängujuhtide tiimi tegevuse koordineerimine, Antsla Gümnaasiumi õpilasesinduse presidendi asetäitjana tegeleb tiimis karjääripäeva korraldamisega, juhtkonnaga kohtumiste korraldamisega, PR töö korraldamisega. Getter on Antsla valla Noorte Volikogu liige, seega panustab otseselt oma kodukoha arengusse. Juba aastaid kuulub Getter aktiivse liikmena T.O.R.E. organisatsiooni, kus tugiõpilasena tuleb tegeleda ka erivajadustega õpilastega. Parandamatu teatrihuvi on Getteri viinud lavale, kus ta mängib kooli näiteringis. Kaks aastat on suvine koolivaheaeg viinud teda koostööle teatriühendusega Misanzen. Viimati mängiti etendust "Õhtu on salameri" Villikese teatritalus Võrumaal,

Minifirma MÄNGULUST oli üliedikas. Heategevuslikus korras korraldasid noored eesotsas Getteriga üritusi koolis (klassiõhtud, teemaõhtud, lõimingutunnid). Kogukonnas oli võimalik minifirma õpilasi kutsuda oma firmaüritustele, laste sünnipäevadele jne, mida ka kogukonnas kasutati. Getter on vastutustundlik õppija ja sellega, et ta suudab oma õppetöö kõrvalt tegeleda paljude teemadega on eeskujuks kõigile õpilastele. Getter on julge algataja, eestvõtja ja tegevuste läbiviija.

Ülimalt hea suhtleja ja kaasaja. Vabal ajal tantsib Getter Tantsuseltsis PÄRLIINE, eelseisev eesmärk on lunastada koht suvisel tntsupeol suurele väljakule. Edukas teatritükis ÕHTU ON SALAMERI mängis Getter Edgar Valteri klassiõde Minnat. Koolipere südame võitmine, Getteri mängutunnid meeldivad kõigile, nii algklasside õpilastele, gümnaasiumi õpilastele, koolitöötajatele, lastevanematele ja külalistele.Getter on noor inimene, kes suudab koondada enda ümber meeskonna ja liigutada paigast mägesid.

HEA EESKUJU ESITAJA

Liivia Rebane